《春夜薄醉放声长歌俄成一律》
明代·区怀年

新腔忽忆浣溪沙，谁拥珠徽奏落霞。蝴蝶戏残香是粉，杜鹃魂黯血仍花。

悲风早激湘君浦，谑浪曾专谢客家。酣倚玉缸春兴损，曲尘飞尽见生涯。

作者简介：区怀年，字叔永。高明人。大相仲子。明熹宗天启元年(一六二一)贡生，任太学考通判。明思宗崇祯九年（一六三六）入都候选，以内艰回籍，后授翰林院孔目。归卧云石，学赤松游，日以赓和撰述为事。著有《玄超堂藏稿》、《击筑吟》诸集。清光绪《高明县志》卷一三有传。